LG L40

LG L40 je smartfón, ktorý navrhla a vyrába juhokórejská spoločnosť LG Electronics. Patrí do tretej generácie rady L. Predstavený bol vo februári 2014 a uvedený v apríli (single SIM verzia) a máji (dual SIM verzia) 2014. Operačný systém používa Android 4.4.2 KitKat. Je to menší smartfón nižšej triedy v rade L tretej generácie.

Vybavený je dvojjadrovým procesorom Cortex-A7 s frekvenciou 1,2 GHz. Použitý systém na čipe je Qualcomm MSM8210 Snapdragon 200. Telefón má 512 MB RAM a 4 GB vnútorného úložiska, ktoré je možné rozšíriť microSD kartou do 32 GB. Grafický procesor je Adreno 302.

Použitý displej je veľkosti 3,5 palcov, s rozlíšením 480x320 bodov (165 dpi). Primárna kamera má rozlíšenie 3,15 Mpix a dokáže nahrávať video v rozlíšení 480p, sekundárna kamera chýba. Telefón je vybavený konektivitou Wi-Fi, Bluetooth, GPS a FM rádiom a kapacita batérie je 1540 alebo 1700 mAh. 

 Zdroj 
 Špecifikácia telefónu na stránke gsmarena

Kategória:Mobilné telefóny LG